	  


APSTIPRINĀTS 
ar sabiedrības ar ierobežotu
 atbildību “VTU VALMIERA”
 2023. gada 20. aprīļa valdes sēdes lēmumu 


[bookmark: _Hlk107410568][bookmark: _Hlk47427275]Nekustamā īpašuma 
 “Degļi”, Brandeļos, Kocēnu pagastā, Valmieras novadā

IZSOLES NOTEIKUMI 


1. Vispārīgie noteikumi

1.1. [bookmark: _Hlk130808008][bookmark: _Hlk107410684]Sabiedrības ar ierobežotu atbildību „VTU VALMIERA”, nekustamā īpašuma “Degļi”, Brandeļos, Kocēnu pagastā, Valmieras novadā, kadastra Nr. 96640090156, izsoles noteikumi (turpmāk – Noteikumi) nosaka kārtību, kādā organizējama nekustamā īpašuma izsole.
1.2. Izsoli organizē SIA „VTU Valmiera” izveidota izsoles komisija (turpmāk – komisija).
1.3. Izsoles priekšmets: Zemes ierīcības projekta (Pielikums Nr.2) rezultātā jaunveidojamais nekustamais īpašums “Degļi”, Brandeļos, Kocēnu pagastā, Valmieras novadā, kadastra Nr. 96640090156 (turpmāk – Nekustamais īpašums).
1.4. Izsoles norises vieta: SIA „VTU Valmiera” administrācijas ēkas 3.stāva Mazā zāle (307.kab.), „Brandeļi”, Brandeļos, Kocēnu pagastā, Valmieras novadā 2023. gada 8. maijā plkst. 10:00.
1.5. Nodrošinājuma nauda: 10 % no izsolāmā Nekustamā īpašuma sākuma cenas EUR 12 000 (divpadsmit tūkstoši euro) līdz 2023. gada 25. aprīlim jāieskaita SIA „VTU Valmiera”, reģ. Nr. 40003004220, kontā AS „SEB banka”, konta Nr. LV88UNLA0018000460814, kods UNLALV2X, maksājumā norādot „Nodrošinājuma nauda nekustamam īpašumam “Degļi”, Brandeļos, Kocēnu pagastā, Valmieras novadā”. Nodrošinājums uzskatāms par iesniegtu, ja attiecīgā naudas summa pilnā apmērā ir saņemta iepriekš norādītajā bankas kontā noteiktā termiņā.
1.6. Izsoles veids: atklāta un mutiska ar augšupejošu soli.
1.7. Nekustamā īpašuma izsoles sākumcena: 120 000 (viens simts divdesmit tūkstoši euro).
1.8. Izsoles solis: EUR 500.00 (pieci simti euro, 00 centi). 
1.9. Noteikumi un to grozījumi pieejami SIA „VTU Valmiera” tīmekļvietnē www.vtu-valmiera.lv. 
1.10. Izsolāmā Nekustamā īpašuma apskate: Nekustamā īpašuma apskates laiks iepriekš jāsaskaņo ar izsoles komisijas locekli Laimoni Skromuli, mob. tālr. 29278799. Apskates laikā iespējams iepazīties ar Nekustamā īpašuma tehnisko un juridisko informāciju.
1.11. Izsoles rezultātus apstiprina SIA „VTU Valmiera” valde.

Informācija par atsavināmo Nekustamo īpašumu

1.12. [bookmark: _Hlk107412461]Nekustamā īpašuma adrese: “Degļi”, Brandeļos, Kocēnu pagastā, Valmieras novadā, LV-4220. 
1.13. Nekustamā īpašuma kadastra numurs: 96640090156.
1.14. Nekustamā īpašuma sastāvs pēc zemes ierīcības projekta realizācijas: 
1.14.1. Zemes vienība ar kadastra apzīmējumu 9664 009 0156, ar kopējo platību 0.8617 ha;
1.14.2. Degvielas uzpildes stacija, kuras sastāvā ietilpst:
1.14.2.1. [bookmark: _Hlk130477279]Degvielas uzpildes stacijas būve ar kadastra apzīmējumu 966 400 900 48021, ar kopējo platību 14.7 m²;
1.14.2.2. [bookmark: _Hlk130477424]Konteineru tipa rezervuārs ar kadastra apzīmējumu 9664 009 0156 001 un tilpumu 10 m³ + 10 m³ (nav reģistrēts zemesgrāmatā);
1.14.2.3. Konteineru tipa rezervuārs ar kadastra apzīmējumu 9664 009 0156 002 un tilpumu 25 m³ (nav reģistrēts zemesgrāmatā);
1.14.2.4. Konteineru tipa rezervuārs ar kadastra apzīmējumu 9664 009 0156 003 un tilpumu 10 m³ + 5 m³ (nav reģistrēts zemesgrāmatā);
1.14.2.5. Konteineru tipa rezervuārs ar kadastra apzīmējumu 9664 009 0156 004 un tilpumu 3 m³ + 3 m³ + 3 m³ (nav reģistrēts zemesgrāmatā);
Konteineru tipa rezervuārs ar kadastra apzīmējumu 9664 009 0156 005 un tilpumu 25 m³ (nav reģistrēts zemesgrāmatā).
1.15. Noteikumu 1.14.2.2. – 1.14.5. punktā noteiktos konteineru tipa rezervuāros  atrodas degvielas un nosēdumu atlikumi kopumā aptuveni 500 litru apjomā.
1.16. Nekustamā īpašuma pircējam ir pienākums kā degvielas uzpildes stacijas ieguvējam ievērot normatīvajos aktos noteiktos pienākumus, tajā skaitā, bet ne tikai, 12.06.2012. Ministru kabineta noteikumos Nr.409 “Noteikumi par vides aizsardzības prasībām degvielas uzpildes stacijām, naftas bāzēm un pārvietojamām cisternām” degvielas uzpildes stacijas operatoram noteiktos pienākumus.

2. Izsoles priekšnoteikumi

2.1. Izsolē var piedalīties jebkura fiziska vai juridiska persona, arī personālsabiedrība, kura saskaņā ar Latvijas Republikā spēkā esošajiem normatīvajiem aktiem var iegūt īpašumā Nekustamo īpašumu un noteiktajā termiņā ir izpildījusi šajos Noteikumos noteiktos priekšnoteikumus.
2.2. Dokumentu pieņemšana un izsoles dalībnieku reģistrācija notiks 2023. gada 8.maijā no plkst. 8.30 līdz plkst. 9.30 SIA „VTU Valmiera”, „Brandeļi”, Brandeļos, Kocēnu pagastā, Valmieras novadā, 308.kab., iesniedzot šādus dokumentus: 
2.2.1. juridiskai personai un personālsabiedrībai: 
2.2.1.1. pieteikums par piedalīšanos izsolē (paraugs Pielikumā Nr.1);
2.2.1.2. pilnvara pārstāvēt juridisko personu vai personālsabiedrību (ja šo juridisko personu vai personālsabiedrību nepārstāv persona, kas norādīta Latvijas Republikas Uzņēmumu reģistra Komercreģistrā).
2.2.2. fiziskai personai: 
2.2.2.1. pieteikums par piedalīšanos izsolē (paraugs Pielikumā Nr.1);
2.2.2.2. notariāli apliecināta pilnvara, ja personu izsolē pārstāv cita    persona.
2.3. Ja persona ir izpildījusi šo Noteikumu 2.2.punktu un tā apakšpunktus, tā tiek reģistrēta izsoles dalībnieku reģistrācijas lapā, kurā norāda:
2.3.1.  juridiskai personai un personālsabiedrībai:
2.3.1.1. dalībnieka kārtas numuru;
2.3.1.2. nosaukumu un reģistrācijas numuru;
2.3.1.3. juridisko adresi;
2.3.1.4. atzīmi par šo Noteikumu 2.2.punkta apakšpunktos iesniegtajiem dokumentiem.
2.3.2. fiziskai personai:
2.3.2.1. dalībnieka kārtas numuru;
2.3.2.2. vārdu, uzvārdu, personas kodu;
2.3.2.3. dzīvesvietas adresi;
2.3.2.4. atzīmi par šo Noteikumu 2.2. punkta apakšpunktos iesniegtajiem dokumentiem.
2.4. Izsoles dalībnieks netiek reģistrēts, ja: 
2.4.1. nav iesniedzis vai uzrādījis visus šo Noteikumu 2.2. punkta apakšpunktos noteiktos dokumentus;
2.4.2. vēl nav iestājies vai jau beidzies izsoles reģistrācijas termiņš; 
2.4.3. ja uz izsoles dienu ir ierosināta pretendenta maksātnespēja, uzsākts likvidācijas process vai tā saimnieciskā darbība ir apturēta;
2.4.4. nav saņemts SIA „VTU Valmiera” kontā nodrošinājuma nauda Noteikumu 1.5.punktā noteiktā apmērā, termiņā vai kārtībā.
2.5. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.


3. Izsoles process

3.1. Izsolē var piedalīties personas, kuras izsoles komisija atzinusi par izsoles dalībniekiem.
3.2. Izsoles dalībniekiem uz izsoli jāierodas 2023. gada 8. maijā no plkst. 9.45.
3.3. Pirms izsoles sākuma izsoles dalībnieki, vai to pilnvarotās personas izsoles telpā uzrāda pasi vai personas apliecību, un izsoles sekretārs pēc pases vai personas apliecības pārbauda izsoles dalībnieka vai tā pilnvarotās personas personību. Ja izsoles dalībnieks vai tā pilnvarotā persona izsoles telpā nevar uzrādīt pasi vai personas apliecību, tiek uzskatīts, ka izsoles dalībnieks nav ieradies uz izsoli.
3.4. Sekretārs izsniedz dalībnieka solīšanas karti ar numuru. Solīšanas kartes numurs atbilst dalībnieka reģistrācijas numuram.
3.5. Izsole var notikt arī tad, ja reģistrējies un izsolē ir ieradies viens dalībnieks, kā arī, ja noteiktajā laikā ir reģistrējušies vairāk par vienu dalībnieku, bet uz izsoli ierodas viens dalībnieks.
3.6. Uzskatāms, ka dalībnieks, kurš nav ieradies uz izsoli, atteicies no dalības izsolē un viņam nodrošinājuma nauda var tikt atmaksāta atmaksāta 90% apmērā.
3.7. Izsoles gaita tiek protokolēta. Izsoles protokolā atspoguļo visas komisijas priekšsēdētāja un izsoles dalībnieku darbības izsoles gaitā. Protokolu paraksta komisijas priekšsēdētājs un visi komisijas locekļi.
3.8. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
3.9. Komisijas priekšsēdētājs īsi raksturo pārdodamo Nekustamo īpašumu, paziņo sākuma cenu, kā arī izsoles soli – summu, par kādu sākuma cena tiek paaugstināta ar katru nākamo solījumu.
3.10. Pēc komisijas priekšsēdētāja ziņojuma sākas solīšanas process.
3.11. Solīšana notiek pa vienam izsoles solim. 
3.12. Izsole uzskatāma par notikušu, ja izsoles sākuma cena pārsolīta vismaz par vienu soli.
3.13. Ja izsoles vadītājs konstatē, ka uz izsoli ieradies tikai viens izsoles dalībnieks, izsoles vadītājs piedāvā šim dalībniekam pārsolīt Nekustamā īpašuma izsoles sākumcenu un viņš kļūst par izsoles uzvarētāju, ja ir pārsolījis šo sākumcenu vismaz par vienu soli.
3.14. Dalībnieks, kas neapstiprina gatavību iegādāties Nekustamo īpašumu par nosolīto cenu, uzskatāms par atteikušos no dalības izsolē un viņam nodrošinājuma nauda tiek atmaksāta 90% apmērā.
3.15. Komisijas priekšsēdētājs nosauc izsolāmā Nekustamā īpašuma sākuma cenu un jautā: „Kas sola vairāk?”.
3.16. Izsoles dalībnieki solīšanas procesā paceļ savu solīšanas karti ar numuru. Komisijas priekšsēdētājs paziņo solītāja solīšanas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena Nekustamais īpašums ir pārdots personai, kas solījusi pēdējo augstāko cenu. Solītāja solīšanas numurs un solītā cena tiek ierakstīti protokolā.
3.17. Līdz Nekustamā īpašuma tiesību pārejai izsoles uzvarētājam katrs izsoles dalībnieka solījums ir viņam saistošs apliecinājums, ka viņš palielina solīto Nekustamā īpašuma cenu par noteikto izsoles soli.
3.18. Ja vairāki dalībnieki vienlaicīgi piedāvā vienādu cenu, un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. Dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.
3.19.  Izsoles procesa gaitā, atsakoties no turpmākās solīšanas, katrs Nekustamā īpašuma izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
3.20. Dalībnieks, kas piedāvājis visaugstāko cenu, nekavējoties ar savu parakstu izsoles dalībnieku sarakstā apliecina tajā norādītās cenas atbilstību nosolītajai cenai.
3.21. Izsoles dalībnieks, kurš Nekustamo īpašumu nosolījis, bet neparakstās izsoles dalībnieku sarakstā, uzskatāms, ka ir atteicies no nosolītā Nekustamā īpašuma, un viņam Noteikumos noteiktā kārtībā tiek atmaksāta nodrošinājuma nauda 90 % apmērā. Ja pēc tam izsolē ir palicis vismaz viens dalībnieks, tiek izdarīts attiecīgs ieraksts protokolā, un izsole tūliņ tiek turpināta no iepriekšējā solījuma. 
3.22. Izsoles dalībniekiem, kuri nav nosolījuši Nekustamo īpašumu, atmaksā nodrošinājuma naudu 5 (piecu) darba dienu laikā. 
3.23. SIA „VTU Valmiera” valde apstiprina izsoles protokolu 10 (desmit) kalendāro dienu laikā pēc izsoles.
3.24. Pēc protokola apstiprināšanas dalībnieks, kas nosolījis Nekustamo īpašumu, saņem izziņu par izsolē iegūto Nekustamo īpašumu. Izziņā norādīta nosolītā Nekustamā īpašuma cena un samaksas kārtība.

4. Samaksas kārtība

4.1. Samaksa par Nekustamo īpašumu veicama šādā apmērā - 100 % no pirkuma maksas jānomaksā euro.
4.2. Izsoles uzvarētājam sava piedāvātā augstākā summa, atrēķinot iemaksāto nodrošinājuma naudu (Noteikumu 1.5.punkts), jāsamaksā par nosolīto Nekustamo īpašumu ne vēlāk kā līdz 2023. gada 18. maijam, iemaksājot to ar pārskaitījumu SIA „VTU Valmiera”, vienotais reģ. Nr. 40003004220, kontā AS „SEB banka”, konta Nr. LV88UNLA0018000460814, kods UNLALV2X, maksājumā norādot: „Pirkuma maksa par nekustamo īpašumu “Degļi”, Brandeļos, Kocēnu pagastā, Valmieras novadā”.
4.3. Ja izsoles uzvarētājs līdz Noteikumu 4.2.punktā noteiktajam termiņam nav samaksājis nosolīto summu, izsoles uzvarētājs zaudē visu iemaksāto nodrošinājuma naudu. Komisijai ir tiesības pieņemt lēmumu par to, ka izsoles uzvarētājs zaudē tiesības uz nosolīto Nekustamo īpašumu, un atzīt par izsoles uzvarētāju izsoles dalībnieku, kurš nosolījis nākamo augstāko cenu (pārsolītais pircējs).
4.4. Komisija ir tiesīga piedāvāt pirkt Nekustamo īpašumu pārsolītajam pircējam, vai nākamajam pārsolītajam pircējam par viņa nosolīto augstāko cenu (nākamā augstākā cena). Pārsolītajam pircējam ir tiesības divu nedēļu laikā no paziņojuma saņemšanas dienas paziņot komisijai par Nekustamā īpašuma pirkšanu par paša nosolīto augstāko cenu. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumus.
4.5. Ja pārsolītais pircējs vai nākamais pārsolītais pircējs piekrīt komisijas paziņojumam, nosolītā summa jāsamaksā un jāslēdz pirkuma līgums komisijas noteiktajā termiņā. 
4.6. Ja pārsolītais pircējs atsakās pirkt Nekustamo īpašumu, neveic pirkuma maksas samaksu un/vai neparaksta pirkuma līgumu, kā arī gadījumā, ja neviens pircējs nav pārsolījis izsoles sākumcenu, izsole atzīstama par nenotikušu, un SIA „VTU Valmiera” valde lemj par atkārtotu izsoli.

5. Nenotikusi izsole

5.1. Izsole atzīstama par nenotikušu, ja: 
5.1.1. noteiktajā laikā ir reģistrējies viens dalībnieks, bet uz izsoli neierodas;
5.1.2. neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu;
5.1.3.  noteiktajā termiņā neviens dalībnieks nav reģistrējies.

6. Izsoles rezultātu apstiprināšana, pirkuma līguma slēgšana

6.1. SIA „VTU Valmiera” valde izsoles rezultātus apstiprina ne vēlāk kā 30 dienu laikā pēc pirkuma maksas samaksas saņemšanas atbilstoši Nolikuma 4.2.punktā noteiktai kārtībai.
6.2. Pirkuma līgumu paraksta septiņu dienu laikā pēc izsoles rezultātu apstiprināšanas dienas.
6.3. Nekustamā īpašuma pirkuma līgumu var atzīt par spēkā neesošu no tā noslēgšanas brīža, ja atklājas, ka pircēja iesniegtajā pieteikumā uzrādītās ziņas nav patiesas.



7. Komisijas lēmuma pārsūdzēšana

7.1. Izsoles dalībniekiem ir tiesības iesniegt sūdzību SIA „VTU Valmiera” valdei par komisijas veiktajām darbībām 5 (piecu) darba dienu laikā no attiecīgā lēmuma pieņemšanas vai izsoles dienas.
7.2. Ja komisijas lēmumi tiek apstrīdēti, attiecīgi pagarinās šajos Noteikumos noteiktie termiņi. 
 

Pielikumā:
1. Pieteikums dalībai izsolē;
2. Zemes ierīcības projekts;
3. Pirkuma līgums;
4. Vērtējums.


Izsoles komisijas priekšsēdētājs 	                                                   




Pielikums Nr.1





PIETEIKUMS dalībai izsolē


Pretendenta nosaukums/ vārds, uzvārds __________________________________________
    ____________________________________________________________________________

Vienotais reģistrācijas Nr./ personas kods ________________________________________

Juridiskā adrese: _______________________________________________________________

____________________________________________________________________________
Biroja/Pasta adrese:_____________________________________________________________

____________________________________________________________________________

Persona, kura ir tiesīga pārstāvēt pretendentu izsolē: __________________________________

________________________________________________________________________________
						/amats, vārds, uzvārds/
Kontaktpersonas tālrunis, e-pasts: ________________________________________

Ar šī pieteikuma iesniegšanu piesaka savu dalību mutiskā izsolē, kur izsoles objekts:
nekustamais īpašums “Degļi”, Brandeļos, Kocēnu pagastā, Valmieras novadā, kadastra Nr. 96640090156.

Apliecinu, ka:
1) man ir skaidras un saprotamas manas tiesības un pienākumi, kas ir noteikti izsoles noteikumos;
2) esmu iepazinies ar izsoles noteikumiem, atzīstu tos par pareiziem, saprotamiem un atbilstošiem;
3) piekrītu savu personas datu apstrādei.
4) Piekrītu parakstīt pirkuma līgumu izsoles noteikumu Pielikumā Nr.3 ietvertajā redakcijā.

Amatpersonas vai pilnvarotās personas 
vārds, uzvārds, amats:	______________________________

Paraksts:						           ______________________________

2023. gada ___.________


2

